CELEX: 32007D0330
Language: hu
Date: 2007-05-04 00:00:00
Title: 2007/330/EK: A Bizottság határozata ( 2007. május 4. ) egyes állati termékek Ciprus szigetén történő mozgására vonatkozó tilalmaknak a 866/2004/EK tanácsi rendelet szerinti megszüntetéséről és azon termékek mozgására vonatkozó feltételek megállapításáról (az értesítés a C(2007) 1911. számú dokumentummal történt) (EGT vonatkozású szöveg)

12.5.2007   
            
            
               HU
            
            
               Az Európai Unió Hivatalos Lapja
            
            
               L 123/30
            
         
      A BIZOTTSÁG HATÁROZATA
   
   (2007. május 4.)
   egyes állati termékek Ciprus szigetén történő mozgására vonatkozó tilalmaknak a 866/2004/EK tanácsi rendelet szerinti megszüntetéséről és azon termékek mozgására vonatkozó feltételek megállapításáról
   (az értesítés a C(2007) 1911. számú dokumentummal történt)
   (EGT vonatkozású szöveg)
   (2007/330/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a csatlakozási okmány 10. jegyzőkönyvének 2. cikke szerinti rendszerről szóló, 2004. április 29-i 866/2004/EK tanácsi rendeletre (1) és különösen annak 4. cikke (9) bekezdésére,
   mivel:
   
               (1)
            
            
               Ciprus újraegyesítéséig a csatlakozási okmány 10. jegyzőkönyve 1. cikkének (1) bekezdése felfüggeszti a vívmányok alkalmazását a Ciprusi Köztársaság azon területein, amelyek nem állnak a Ciprusi Köztársaság kormányának tényleges ellenőrzése alatt.
            
         
               (2)
            
            
               Köz- és állategészségügyi okokból a 866/2004/EK rendelet megtiltja az állati termékek mozgását a Ciprusi Köztársaság azon területei közötti határvonalon át, amelyek a Ciprusi Köztársaság kormányának tényleges ellenőrzésén kívül esnek, azokra a területekre, amelyek annak tényleges ellenőrzése alatt állnak.
            
         
               (3)
            
            
               Első lépésként és a Ciprusi Köztársaságnak a Ciprusi Köztársaság kormányának tényleges ellenőrzésén kívül eső területein való termelés fényében a tilalmak a friss halra és a mézre feloldhatók.
            
         
               (4)
            
            
               Gondoskodni kell arról, hogy a közegészségügyet és az állategészségügyet a tilalmak feloldása ne veszélyeztesse. Ezenkívül gondoskodni kell az élelmiszer-biztonság szavatolásáról, a Ciprusi Köztársaság kormányának tényleges ellenőrzésén kívül eső, a Ciprusi Köztársasághoz tartozó területekről a kormány tényleges ellenőrzése alatt álló, a Ciprusi Köztársasághoz tartozó területekre érkező árukra vonatkozó egyedi szabályok megállapításáról szóló 1480/2004/EK bizottsági rendelettel (2) összhangban. Ennek megfelelően az érintett termékek kereskedelmének bizonyos feltételek betartásával kell zajlania.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 866/2004/EK rendelet 4. cikkének (9) bekezdésében szereplő, az állati termékek mozgására vonatkozó tilalmak azon Ciprusi Köztársasághoz tartozó területek közötti határvonalon át, amelyek a Ciprusi Köztársaság kormányának tényleges ellenőrzésén kívül esnek, és amelyek annak tényleges ellenőrzése alatt állnak, többé nem alkalmazandók az e határozat I. és II. mellékletében szereplő állati termékek vonatkozásában.
   Azon termékek kereskedelme a megfelelő mellékletben rögzített feltételektől függ.
   2. cikk
   Ennek a határozatnak a címzettjei a tagállamok.
   
      Kelt Brüsszelben, 2007. május 4-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 161., 2004.4.30., 128. o. A legutóbb az 1283/2005/EK bizottsági rendelettel HL L 203., 2005.8.4., 8. o.) módosított rendelet.
   
      (2)  HL L 272., 2004.8.20., 3. o.
   
      I. MELLÉKLET
      Friss hal
      A.   Állati termék: friss hal
      B.   Feltételek
      
                  1.
               
               
                  A friss halat közvetlenül a halászhajókról kell partra szállítani, amelyeken 24 óránál rövidebb ideig tárolták. A halászhajók működése meg kell feleljen az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (1) III. melléklete VIII. szakasza I. fejezete IA. pontja és II. fejezete követelményeinek.
                  A hajókat a Bizottság által kijelölt független szakértőknek kell megvizsgálniuk, akik továbbítják a megfelelő hajók jegyzékét a Bizottságnak. A Bizottság eljuttatja a jegyzéket a Ciprusi Köztársaság illetékes állat-egészségügyi hatóságához, és hozzáférhetővé teszi a honlapján.
               
            
                  2.
               
               
                  A friss hal minden szállítmányához az 1480/2004/EK rendelet 2. cikkével összhangban kiállított kísérőokmányt kell csatolni. Az okmányt a Török Ciprusi Kereskedelmi Kamarának kell kiállítania, amelyet a Bizottság a Ciprusi Köztársaság kormányával egyetértésben kellően felhatalmazott erre a célra, vagy egy másik szervnek, amelyet az utóbbival egyetértésben erre felhatalmaztak. Ezt az okmányt a 866/2004/EK rendelet 4. cikkének (5) és (6) bekezdésében rögzített eljárással összhangban kell kiállítani, és tanúsítania kell, hogy a halat a közvetlenül a megfelelő hajók az 1. pontban említett és hivatalosan átadandó jegyzékében szereplő halászhajókról szállítják partra.
               
            
                  3.
               
               
                  A friss hal rendeltetési helyét a kiskereskedelmi üzletek, éttermek, illetve közvetlenül a fogyasztónak való értékesítés jelentik.
               
            
         (1)  HL L 139., 2004.4.30., 55. o.
   
   
      II. MELLÉKLET
      Emberi fogyasztásra szánt méz
      A.   Állati termék: Emberi fogyasztásra szánt méz
      B.   Feltételek
      
                  1.
               
               
                  A mézet teljes egészében a Ciprusnak a Ciprusi Köztársaság kormánya tényleges ellenőrzésén kívül eső területein lakó termelőknek kell előállítani.
               
            
                  2.
               
               
                  A méz szállításának a következő módokon kell történnie:
                  
                              a)
                           
                           
                              ömlesztve; vagy
                           
                        
                              b)
                           
                           
                              az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (1) I. melléklete A. része II. pontjával összhangban egy e célra felszerelt vállalkozás által a piacnak megfelelő egyedi tárolóedényekbe csomagolva.
                           
                        
            
                  3.
               
               
                  Minden mézszállítmányhoz az 1480/2004/EK rendelet 2. cikkével összhangban kiállított kísérőokmányt kell csatolni. A kísérőokmányt a Török Ciprusi Kereskedelmi Kamarának kell kiállítania, amelyet a Bizottság a Ciprusi Köztársaság kormányával egyetértésben kellően felhatalmazott erre a célra, vagy egy másik szervnek, amelyet az utóbbival egyetértésben erre felhatalmaztak. Ezt az okmányt a 866/2004/EK rendelet 4. cikkének (5) és (6) bekezdésében rögzített eljárással összhangban kell kiállítani, és az okmánynak tanúsítania kell, hogy a méz megfelel az 1. pontban rögzített feltételeknek.
               
            
                  4.
               
               
                  Mielőtt a méz kereskedelme megkezdődhet, a Bizottság által kinevezett független szakértőknek a termelési láncból 10 mézmintát kell venniük és megvizsgálniuk, és a vizsgálat eredményeit továbbítaniuk kell a Bizottsághoz. A vizsgálatok eredményeit a Bizottság eljuttatja a Ciprusi Köztársaság illetékes állat-egészségügyi hatóságához, és hozzáférhetővé teszi a honlapján.
                  A vizsgálatokat az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelv, továbbá a 89/187/EGK és 91/664/EGK határozat hatályon kívül helyezéséről szóló, 1996. április 29-i 96/23/EK tanácsi irányelv (2) 2. cikke f) pontja szerint engedélyezett laboratóriumnak kell végeznie. A minták megoszlása az alábbi kell legyen:
                  
                              a)
                           
                           
                              hat minta az antibiotikumok (B1 csoport), valamint a karbamátok és piretroidok (B2 csoport, rovarölő anyagok) vizsgálatához;
                           
                        
                              b)
                           
                           
                              négy minta a peszticidek (B3a csoport: szerves klórvegyületek, B3b csoport: szerves foszforvegyületek) és a nehézfémek (B3c csoport) vizsgálatához.
                           
                        
            
                  5.
               
               
                  A 4. pontban említett mintavételt és vizsgálatot évente el kell végezni.
               
            
                  6.
               
               
                  Az e határozat szerint mozgatott mézre a mézről szóló, 2001. december 20-i 2001/110/EK tanácsi irányelvben (3) rögzített követelmények vonatkoznak.
               
            
         (1)  HL L 139., 2004.4.30., 1. o.
      
         (2)  HL L 125., 1996.5.23., 10. o.
      
         (3)  HL L 10., 2002.1.12., 47. o.